Terms of trade - Astrodienst Guest user u1359775981
27-May-2017, 19:00 UT/GMT Nasionalisering: Mynbouhandves sal myne, werksgeleenthede vernietig - Sakeliga
Nuus > In die media > Nasionalisering: Mynbouhandves sal myne, werksgeleenthede vernietig
deur Sakeliga | Jun 28, 2017
“As beleggers die inwerkingstelling van die handves se doelwitte as nadelig vir standvastige en winsgewende beleggings beskou, kan niemand hulle kwalik neem as hulle hul kapitaal elders neem nie. Die onafwendbare uitkoms sal wees dat myne óf enorme afdankings sal toepas – wat tot werksverlies sal lei – óf in ernstige gevalle selfs sal sluit,” sê Armand Greyling, regs- en beleidsanalis by AfriSake.
Die handves poog om SEB-eienaarskap van 26% tot 30% te verhoog, en verwag van mynreghouers om ’n minimum van 1% van hul jaarlikse omset aan ’n swart aandeelhouer te betaal. Dit sal in werklikheid beteken dat SEB-eienaarskap geen risiko’s in terme van hul aandele-eienaarskap hoef te neem nie. Die myn en ander aandelehouers sal alle finansiële gevolge self moet trotseer en terselfdertyd aan die handves moet voldoen. Prospekteerregte sal ook slegs aan entiteite toegestaan word wat 51% swart eienaarskap het, wat in praktyk voorgenome mynbou-operateurs sal dwing om eienaarskap van ’n maatskappy oor te gee voordat enige mynbou kan plaasvind.
“Ons glo dat die handves nie net vir die aandelebeurs nadelig sal wees nie, maar ook vir werksekuriteit in dié sektor. Vakbonde moenie hul woede op myne en hul besture uithaal as werksverlies plaasvind nie, maar eerder op die minister omdat hy sulke diskriminerende en drakoniese beleide afdwing,” sê Charles Castle, bestuurder van AfriSake se arbeidsregadvieseenheid.